Iktatószám: \_\_\_\_\_\_\_\_\_\_\_\_\_\_

**KÖZSZOLGÁLTATÁSI KERETSZERZŐDÉS**

**7. számú módosítása**

amely létrejött

egyrészről

**Budapest Főváros VII. kerület** **Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 10403239-00033032-00000009, képviseli: Niedermüller Péter polgármester (továbbiakban: Önkormányzat),

másrészről

**ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság** (székhely: 1073 Budapest, Wesselényi utca 17., Cg.: 01-09-989563, adószám: 24081203-2-42; bankszámlaszám: ERSTE Bank Hungary Zrt. 11600006-00000000-79874382; képviseli: Runda Margit ügyvezető), mint Szolgáltató (a továbbiakban: ERöMŰVHÁZ Nonprofit Kft.)

(Önkormányzat és az ERöMŰVHÁZ Nonprofit Kft. továbbiakban együttesen: *Felek*) között, alulírott helyen és napon, az alábbiak szerint:

I.

**Előzmények**

Az Önkormányzat Budapest Főváros VII. kerület Erzsébetváros polgárainak közösségi művelődését szolgáló, Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. §-ában önkormányzati feladatként megfogalmazott közfeladat, kulturális szolgáltatás ellátásával az **ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaságot** 2017. január 01-től 2025. december 31-ig tartó határozott időtartamra közösségi színtér biztosításával, továbbá közművelődési, kulturális, oktatási, szervezési, közvetítői, szórakoztató, információs tevékenységgel bízta meg, melynek kereteit a 2017. január 11-én megkötött közszolgáltatási keretszerződés határozza meg. A keretszerződés a Képviselő-testület 227/2017. (VI.16.) számú, 439/2017. (XII.17.) számú, valamint 274/2018. (IX.07.) számú, a 159/2019. (V.29.) számú, a 392/2019. (XII.18.) számú, valamint a 177/2021. (II.17.) számú határozata alapján módosításra került (1-6. sz. módosítás).

II.

Felek egyező akarattal a fent körülírt Közszolgáltatási Keretszerződést (a továbbiakban szerződés) Budapest Főváros VII. kerület Erzsébetváros Önkormányzata Képviselő-testületének …../2022. (X.19.) határozata alapján a jelen szerződésben rögzítettek szerint módosítják.

1. **A szerződés V. fejezete az alábbi 1a. ponttal egészül ki.**
2. A 2022. november 1. – 2023. március 31 közötti időszakban az V. 1. pontban meghatározottaktól eltérően ERöMŰVHÁZ Nonprofit Kft. használatára átadott telephelyek nyitvatartási idejét felek az alábbiak szerint határozzák meg:
3. a Király utca 11. szám alatti telephelyen működő K11 Rendezvényközpont és Művelődési Ház nyitvatartási ideje minimum heti 40 óra,
4. a Csányi u. 5. szám alatti telephelyen működő Erzsébetvárosi Zsidó Történeti Tár nyitvatartási ideje minimum heti 21 óra,
5. a Nefelejcs u. 26. szám alatt közérdekű muzeális gyűjteményként működő Róth Miksa Emlékház és Gyűjtemény zárva tart
6. a Hernád u. 42-46. (IV. emelet) szám alatti épületben működő Pest mozi kiállítás zárva tart.
7. **A Szerződés VI. 1. pontja az alábbiak szerint módosul:**
8. Felek rögzítik, hogy Önkormányzat az ERöMŰVHÁZ Nonprofit Kft. alapító okiratában foglalt, székhelyként illetve telephelyekként megjelölt ingatlanok használati jogát térítés nélkül az ERöMŰVHÁZ Nonprofit Kft. rendelkezésére bocsájtotta. Az Önkormányzat ugyancsak ingyenesen az ERöMŰVHÁZ Nonprofit Kft. használatába adta ezen ingatlanokhoz tartozó leltár szerinti ingóságokat feladatellátás céljából.
9. **Jelen szerződésmódosítás az aláírásának napján lép hatályba. A szerződés egyéb pontjait nem érinti, azok változatlan formában hatályban vannak.**

Felek a jelen megállapodásban foglalt feltételekkel egyetértenek azokat közösen értelmezték és a megállapodást, mint akaratukkal mindenben egyezőt cégszerűen jóváhagyólag aláírták.

Budapest, 202…………………..… Budapest, 202……………………......

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **ERöMŰVHÁZ Nonprofit Kft.**  Képviseli: Runda Margit ügyvezető |

|  |  |
| --- | --- |
|  |  |
| Jogilag ellenőrizte:  ………………………………  Tóth László  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |