|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2022*.* október19 -ei**

**rendes ülésére**

|  |  |
| --- | --- |
| **Tárgy:** | Döntés az ERöMŰVHÁZ Nonprofit Kft-vel kötött Közszolgáltatási Szerződés módosításáról, valamint a Kft. Alapító okiratának módosításáról |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést** nyilvános ülésen kell tárgyalni**.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 196/2022. (VII.13.) határozata értelmében a 1076 Budapest, Thököly út 22. szám alatti épület I. emeletén található 145 m2 alapterületű, valamint a Thököly út 32. szám alatt épület földszintjén található 144 m2 alapterületű ingatlanokat az ERöMŰVHÁZ Nonprofit Kft. ingyenes használatába adta a közművelődési feladatainak ellátása céljából. (1. sz. melléklet)

A helyiségeket szükséges volt felújítani, amely feladattal korábban az EVIN Zrt-t bízta meg a Képviselő-testület a 724/2021. (XI.17.) határozata alapján (2. sz. melléklet).

A helyiségek felújítását követően 2022. szeptember 20-án az ERöMŰVHÁZ Nonprofit Kft. birtokba vette a helyiségeket, és a Rákóczi út 14. szám alatti helyiségek használatára vonatkozó bérleti szerződést a Kft. 2022. szeptember 30. napjával felmondta

A fentiekre tekintettel szükséges az ERöMŰVHÁZ Nonprofit Kft. alapító okiratának (3. sz. melléklet), valamint a Közszolgáltatási keretszerződésének módosítása.

Az energiaárak emelkedése miatt Önkormányzatunknak jelentős többletkiadással kell számolnia, ezért áttekintettük az önkormányzati feladatellátás egyes területeit. Azokon a területeken, ahol a feladatellátás lehetővé teszi, az energiafelhasználás csökkentése érdekében a feladatellátás csökkentésére teszek javaslatot, mely az ERöMŰVHÁZ Nonprofit Kft. esetében az alábbi:

* A **Róth Miksa Emlékház és Gyűjtemény (Nefelejcs u. 26.)**, a 376/2017. (XII.11.) Korm. rendelet előírásainak figyelembevételével 2022. november 1. – 2023. március 31-ig terjedő időszakban zárva tart
* a **Hernád u. 42-46. szám IV. emeletén található Hernád Ház**, ahol a Pesti mozi című állandó kiállítás kapott helyet, 2022. november 1. – 2023. március 31-ig terjedő időszakban zárva tart
* a **Csányi u. 5. szám alatti Erzsébetvárosi Zsidó Történeti Tár** heti nyitvatartási ideje 24 óráról 21 órára módosul és szerdai, csütörtöki és pénteki munkanapon tart nyitva a közönség előtt.

A Király u. 11. szám alatti K11 Rendezvényközpont és Művelődési Ház kötelező nyitvatartási ideje a jogszabályi előírásoknak való megfelelés érdekében nem módosul.

Az ideiglenesen bezáró, vagy csökkentett nyitvatartási idővel működő telephelyeken dolgozó munkatársak hibrid munkarendben, home office keretében, valamint a Thököly út 22. és 32. szám alatti telephelyen végzik a munkájukat.

A nyitva tartási idő változása szintén érinti a közszolgáltatási keretszerződést, amelyet módosítani szükséges.

A Közszolgáltatási keretszerződés módosítására a határozati javaslat 1-2. számú melléklete szerint teszek javaslatot.

Fentiek alapján kérem a tisztelt Képviselő-testületet, hogy hagyja jóvá az ERöMŰVHÁZ Nonprofit Kft. alapító okiratának módosítását a telephelyek változása okán, továbbá fogadja el a Közszolgáltatási keretszerződés módosítását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2022. (X.19.) határozata az ERöMŰVHÁZ Nonprofit Kft. alapító okiratának és közszolgáltatási keretszerződésének módosításáról**

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. Az ERöMŰVHÁZ Erzsébetvárosi Összevont Művelődési Ház Nonprofit Kft. Alapító okiratának 1.3. pontjában foglaltakat az alábbiak szerint módosítja:

„1.3. A Társaság telephelyei: Róth Miksa Emlékház és Gyűjtemény

1078 Budapest, Nefelejcs u. 26.

1075 Budapest, Király u. 11.

1077 Budapest, Csányi u. 5.

1078 Budapest, Hernád u. 42-46.

**1076 Budapest, Thököly út 22.**

**1076 Budapest, Thököly út 32.**

2. felkéri az ERöMŰVHÁZ Nonprofit Kft. ügyvezetőjét, hogy gondoskodjon az Alapító okirat módosításáról és a változásbejegyzési kérelem Fővárosi Törvényszék Cégbírósága felé történő benyújtásáról.

3. felhatalmazza a Polgármestert az Alapító okirat módosításának aláírására.

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy
2. az ERöMŰVHÁZ Nonprofit Kft-vel közművelődési feladatellátás tárgyában 2017. január 11-én megkötött Közszolgáltatási keretszerződés 7. számú módosítását a határozat 1. melléklete szerint, az egységes szerkezetbe foglalt Közszolgáltatási keretszerződést a határozat 2. melléklete szerint jóváhagyja.
3. felhatalmazza a Polgármestert az 1. pontban foglalt dokumentumok aláírására.

**Felelős**: I. pont: Niedermüller Péter polgármester, Runda Margit az ERöMŰVHÁZ Nonprofit Kft. ügyvezetője

II. pont: Niedermüller Péter polgármester

**Határidő**: 2022. november 19.

Budapest, 2022. október 3.

**Niedermüller Péter**

**polgármester**

**Mellékletek**:

Előterjesztés melléklete:

1. sz. melléklet: a Képviselő-testület 196/2022. (VII.13.) határozata
2. sz. melléklet: a Képviselő-testület 724/2021. (XI.17.) határozata
3. sz. melléklet: az ERöMŰVHÁZ Nonprofit Kft. alapító okirata

Határozati javaslat melléklete:

1. sz. melléklet: Közszolgáltatási keretszerződés módosítása
2. sz. melléklet: Egységes szerkezetbe foglalt Közszolgáltatási keretszerződés