|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2022*.* október19 -ei

rendes ülésére

|  |  |
| --- | --- |
| **Tárgy:** | Tulajdonosi döntés a *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása”* tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában az érvényben lévő *feladatellátási szerződés (1. számú melléklet)* 2.9.12. pontja alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

A Budapest, VII. kerület Nefelejcs utca 63. szám alatti 100% önkormányzati tulajdonú, üresen álló épület a felújítást követően hasznosításra kerül, mely a jelenleg méltatlan körülmények között lévő Családok Átmeneti Otthona részére fog megfelelő elhelyezést biztosítani.

A felújításához szükséges tervek, egyben a műszaki tartalom elkészítéséhez az EVIN Nonprofit Zrt. megfelelő jogosultsággal rendelkező tervezőket bízott meg. Az elkészült tervek (*2. és 3. számú mellékletek*) valamint az építészeti tervdokumentáció és az építész műszaki leírás (*4. és 5. számú mellékletek*) képezik a felújítás műszaki tartalmát, melyek gyakorlatilag az épület teljes külső- és belső építészeti felújítását-átalakítását (homlokzat, tető, födém, lépcsőház, lakások, belső udvari pince, udvar) tartalmazzák, valamint az elektromos felújítási munkákat is magában foglalják. Az épületek általános állapotára tekintettel statikai- és faanyagvédelmi szakvélemény (*4. számú melléklet része*) beszerzésére is szükség volt.

A tárgyi épületek felújításához elkészült és Társaságunk által kifizetett tervek, szakvélemények költségeinek, valamint a felújítás kivitelezésének finanszírozása érdekében bonyolítói szerződés (*1. és 2. sz. mellékletek*) megkötése vált szükségessé. A bonyolítói szerződés (bruttó) összege 384.852.316,-Ft, melynek fedezete a Budapest Főváros VII. Kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendeletében biztosított.

Kérem a Tisztelt Képviselő-testületet, hogy a *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása”* tárgyú - a határozati javaslat mellékletét képező - bonyolítói szerződés megkötéséhez, egyben annak finanszírozása érdekében a szükséges bruttó 384.852.316,-Ft összegű fedezet biztosításához hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet a határozati javaslatok elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2022 (X.19.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása”* tárgyú bonyolítói szerződés megkötéséhez, egyben a bruttó 384.852.316,-Ft összegű szükséges fedezet biztosításához.
2. felkéri a Polgármestert és az EVIN Nonprofit Zrt. vezérigazgatóját a határozat *1. és 2. sz. mellékletét* képező bonyolítói szerződés aláírására.

**Felelős**: Niedermüller Péter polgármester

**Határidő**: azonnal

Budapest, 2022. szeptember 29.

dr. Halmai Gyula

EVIN Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – Elektromos felújítás kiviteli terve Nefelejcs u. 63.
3. számú melléklet – Gépészeti felújítás kiviteli terve Nefelejcs u. 63.
4. számú melléklet – Építészeti tervdokumentáció Nefelejcs u. 63.
5. számú melléklet – Építész műszaki leírás Nefelejcs u. 63.

Határozati javaslatok mellékletei:

1. számú melléklet – Bonyolítói szerződés *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása”* tárgyában
2. számú melléklet – Bonyolítói szerződés 1. sz. melléklete: *Szakipari kivitelezés összesített költségvetése Nefelejcs u. 63.*