|  |
| --- |
| **Budapest Főváros VII. kerület Erzsébetváros Önkormányzata**  **Dobai András az Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2022. október 19-ei rendes ülésére**

|  |  |
| --- | --- |
| **Tárgy:** | Javaslat az Erzsébetvárosi Piacüzemeltetési Kft. feladat-ellátási szerződésének módosítására |

**Készítette:**

dr. Káli-Nagy Eszter

irodavezető-helyettes

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dobai András az Erzsébetvárosi Piacüzemeltetési Kft. ügyvezetője** |

**Tisztelt Képviselő-testület !**

1. **Előzmények**

Az Erzsébetvárosi Piacüzemeltetési Kft. (a továbbiakban: Társaság) feladatellátási szerződését a Képviselő-testület Pénzügyi és Kerületfejlesztési Bizottsága 396/2017. (06.06.) számú és 604/2017. (08.21.) számú módosító határozatával jóváhagyta, így Budapest Főváros VII. kerület Erzsébetváros Önkormányzata és az Erzsébetvárosi Piacüzemeltetési Kft. között 2017.09.21. napján Feladatellátási szerződés (a továbbiakban: Feladatellátási szerződés) jött létre a Klauzál Téri Vásárcsarnok és a Garay Téri Piac üzemeltetésével kapcsolatos feladatok, jogok és kötelezettségek tárgyában. A felek a Feladatellátási szerződést több alkalommal módosították a tárgyévi keretösszeg meghatározása és az üzemeltetési költségek finanszírozásának egységesítése céljából.

A jelenleg hatályos Feladatellátási szerződés keretösszege 227.502.000,- Ft. A jelenlegi módosítás a **keretösszeg 64.164.000,- forinttal - a 2022. évre mindösszesen 291.666.000,- forint összegre - történő emelése miatt** vált szükségessé, amelynek tételes bontása az előterjesztés mellékletében található. A Garay téri piac 49.596.000,- Ft., a Klauzál tári csarnok 14.569.000,- Ft. többlet forrást igényel.

A módosítása főbb tételei az alábbiak.

1. ***Üzemeltetési költség***

Budapest Főváros VII. kerület Erzsébetváros Önkormányzata Képviselő-testülete a 746/2021. (XII.15.) határozatával azt a döntést hozta, hogy a Garay téri piac üzemeltetési költségeit közvetlenül kívánja fizetni a Hayad Beruházó és Kereskedő Kft. felé, ezért a 2022. évi költségvetési előirányzat beterjesztésekor ez az összeg a Piacüzemeltetési Kft. költségvetésében nem szerepelt. A Képviselő-testület a 166/2022. (VI.15.) határozatával azonban a fenti döntést visszavonta, így az üzemeltetési költség továbbra is a Társaság részére kerül kiszámlázásra.

1. ***Áram***

Az áram rendszerhasználati díj növekedése.

1. ***Gáz***

A Klauzál Csarnok esetében az alapdíj emelése miatt és a szerződés lejáratát (2022.10.31.) követően a 2022. november és december hónapra vonatkozó a magasabb gáz egységár miatt növekedés várható. (A Garay Piac gázdíját az Önkormányzat közvetlenül fizeti.)

1. ***Épület karbantartás***

A Klauzál Csarnokban a nem tervezett javítási-karbantartási munkálatok (tűzjelző, gyengeáramú rendszerek, lámpatestek cseréje).

1. ***Takarítás***

A Klauzál Csarnokban a takarítási szerződést 2022. július 31-ei hatállyal a szolgáltató felmondta. Az új közbeszerzés és az új szerződés megkötéséig igénybe vett egyedi átmeneti takarítás költségnövekedést eredményez.

A keretösszeg változást a határozati javaslat mellékletében szereplő módosított, egységes szerkezetbe foglalt feladat-ellátási szerződés tervezet tartalmazza.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 5. § (2) bekezdés alapján jogosult dönteni.

*„(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …../2022. (X.19.) határozata az Erzsébetváros Önkormányzata és az Erzsébetvárosi Piacüzemeltetési Korlátolt Felelősségű Társaság közötti feladatellátási szerződés módosításáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. jóváhagyja Budapest Főváros VII. kerület Erzsébetváros Önkormányzata és az Erzsébetvárosi Piacüzemeltetési Kft. közötti feladat-ellátási szerződés módosítását.

2. felkéri a Polgármestert, hogy biztosítson 64.164.000,- forint fedezetet a feladat-ellátási szerződés módosítása céljából a költségvetésről szóló 6/2022. (II. 17.) önkormányzati rendelet alapján a tartalékkeret terhére.

3. felhatalmazza a Polgármestert a határozat mellékletét képező egységes szerkezetbe foglalt feladat-ellátási szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2022. szeptember 29.

Dobai András

Erzsébetvárosi Piacüzemeltetési Kft. ügyvezetője

Előterjesztés melléklete:

* Hatályos feladatellátási szerződés
* Költségnövekedés tételes kimutatás

Határozati javaslat melléklete:

* Piacüzemeltetési Kft. feladatellátási szerződés módosítás tervezet egységes szerkezetbe foglalva