|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2022*.* október19 -ei**

**rendes ülésére**

|  |  |
| --- | --- |
| **Tárgy:** | Javaslat az Erzsébetvárosi Ukrán Nemzetiségi Önkormányzat támogatására |

**Készítette:**

Nemes Erzsébet

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Bethlen Gábor Alapkezelő Zrt. Támogatáselszámolási és Monitoring Igazgatósága idén augusztusban átfogó felülvizsgálatot folytatott az Erzsébetvárosi Ukrán Nemzetiségi Önkormányzatnál, a központi költségvetésből a 2015-2021. évi időszakban nyújtott működési és feladatalapú támogatások elszámolásai kapcsán.

A 2019. évi működési támogatás elszámolása során 7 darab számla esetében – melyek összege 343.315,- forint – megállapítást nyert, hogy azok a 2018. évi tevékenységek megvalósításához köthetőek, így a 2019. évi beszámolóban nem szerepeltethetők.

A hivatkozott kiadásokat igazoló számlák sem a 2018. évi működési, sem a 2018. évi feladatalapú támogatás elszámolásába nem illeszthetőek be, mivel azok összegkeretén felül, többletkiadásként merültek fel a nemzetiségi tevékenység megvalósítása során. A Bethlen Gábor Alapkezelő Zrt. ezen kiadások vonatkozásában visszafizetési kötelezettséget rendelt el, függetlenül attól, hogy a kiadások igazolhatóan nemzetiségi feladatellátást szolgáltak.

Figyelembe véve az ukrán nemzetiség anyaországában jelenleg is fennálló politikai-gazdasági, valamint a háború folytán kialakult menekültügyi helyzetet, belátható, hogy jelen időszakban fokozottabb segítő-támogató szerep hárul a határainkon belül élő ukrán közösségre.

A nemzetiségi önkormányzat ezirányú tevékenységének kifejtését segítendő javasolom, hogy a vitatott összeg rendezésére Önkormányzatunk utófinanszírozás keretében támogatást nyújtson az érintett nemzetiségi önkormányzat részére, ezzel is elősegítve a rendkívüli körülmények közötti helytállását.

Javaslom, hogy **Önkormányzatunk 343.315,- forint összeggel támogassa utófinanszírozás keretében az Erzsébetvárosi Ukrán Nemzetiségi Önkormányzatot nemzetiségi feladatellátásának segítése céljából.**

**Kérem a tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

**1.**

**Budapest Főváros VII. kerület Erzsébetváros Önkormányzata Képviselő-testületének …/2022. (X.19.) határozata az Erzsébetvárosi Ukrán Nemzetiségi Önkormányzat támogatásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. 343.315,- forint összegű támogatást nyújt utófinanszírozás keretében az Erzsébetvárosi Ukrán Nemzetiségi Önkormányzat (székhely: 1073 Budapest, Erzsébet körút 6., adószám: 15828125-1-42, képviseli: Pazjak Okszána elnök) részére nemzetiségi feladatellátása segítése céljából.
2. a támogatás fedezetét a 2022. évi költségvetés „7201 Központilag kezelt ágazati feladatok” címről történő előirányzat átcsoportosítással biztosítja.
3. felhatalmazza a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: azonnal

Budapest, 2022. szeptember 27.

**Szücs Balázs**

**alpolgármester**