|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** 2022***.*** október19 **-**ei

rendes **ülésére**

|  |  |
| --- | --- |
| **Tárgy:** | Javaslat a Budapest Főváros VII. kerület Erzsébetváros Önkormányzat Képviselő-testületének a követelések elengedésének egyes eseteiről szóló 23/2022. (V.25.) önkormányzati rendeletének módosítására |

**Készítette:**

Tóth László

jegyző

**Törvényességi szempontból kifogást nem emelek:**

Tóth László

jegyző

**Az előterjesztést** nyilvános ülésen kell tárgyalni**.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzat Képviselő-testületének a követelések elengedésének egyes eseteiről szóló 23/2022. (V.25.) önkormányzati rendeletének (továbbiakban: Rendelet) módosítása vált szükségessé. A Rendelet **2. §** a) pontját törölni szükséges, mivel a 2. § a) pontban szabályozott rendelkezést a Számvitelről szóló 2000. évi C. törvény részletesen szabályozza.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének a követelések elengedésének egyes eseteiről szóló 23/2022. (V.25.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendelet a társadalomra pozitív hatást fejt ki, hiszen a követelesek elengedésével kapcsolatos szabályozás átláthatósága javul. A módosítások gazdasági, költségvetési vonzattal nem járnak.

1. **A jogszabály környezeti és egészségügyi következményei**

A rendelet elfogadása nem jár sem környezeti sem egészségügyi következményekkel.

1. **A jogszabály adminisztratív terheket befolyásoló hatásai**

A jogszabály elfogadása nem jár többlet adminisztratív feladatottal.

1. **A jogszabály megalkotásának szükségessége, a jogalkotás elmaradásának várható következményei**

A jogalkotásról szóló 2010. évi CXXX. törvény rendelkezései szerint: „Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű.”

Ennek megfelelően az önkormányzati rendelet nem ismételheti meg magasabb szintű jogszabály szövegét, nem szabályozhat olyan kört, mely egy magasabb szintű jogszabályban már rendezve van.

A rendelet-módosítás elmaradása egy esetleges törvényességi észrevételt vonhat maga után.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelettervezet elfogadása esetén a személyi, szervezeti és tárgyi feltételek biztosítottak. A rendelettervezet alkalmazása nem jár pénzügyi vonzattal.

**Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.**

Budapest, 2022. október 10.

Niedermüller Péter

polgármester

**Melléklet:** rendelettervezet