|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és  
Szociális Bizottság

**ELŐTERJESZTÉS**

**A Képviselő-testület 2022. október 19-ei rendes ülésére**

|  |  |
| --- | --- |
| **Tárgy**: | Javaslat a Menhely Alapítvány kérelmére vonatkozóan |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László  
 jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

**Tisztelt Képviselő-testület!**

Erzsébetváros Önkormányzata a **Menhely Alapítvánnyal** *(továbbiakban: Alapítvány)* 2006. február 27. napján kötött ellátási szerződést (továbbiakban: Szerződés) az Önkormányzat számára jogszabályi kötelezettség alapján kötelező, majd 2012. január 1. napjától *önként vállalt feladatot* jelentő *utcai szociális munka* ellátás megszervezésére és működtetésére. A szerződés értelmében az Alapítvány két utcai szociális munkás alkalmazásával biztosítja a kerületben az utcán tartózkodó hajléktalan személyekkel kapcsolatos felderítést, a krízishelyzetek feloldását, azonnali segítségnyújtást, alapvető fizikai és mentális szükségletek biztosítását, szociális ügyintézést, információnyújtást, tanácsadást.

A szerződésben foglaltak szerint a feladat ellátására az Önkormányzat 2006. évtől kezdődően évi 800 000 Ft összeget, 2016. évtől 1 200 000 Ft összeget, majd **2021. évtől 2 200 000 Ft** összeget biztosít.A jelenleg hatályos ellátási szerződés értelmében a szolgáltatás ellenértékét az Önkormányzat egy összegben, számla ellenében utalja át az Alapítvány által megjelölt bankszámlaszámra.

Az Alapítvány igazgatója Aknai Zoltán 2022.03.07. napján kelt levelével *(Előterjesztés 1. számú melléklete)* fordult Szücs Balázs alpolgármester úrhoz többlettámogatási igénnyel. Levele értelmében az évi 2 200 000 Ft összegű támogatáson felül évi 2 500 000 Ft támogatást kér, melyet az Alapítvány az *Úton Programjának* és a *Pályamódosító Programjának* megvalósítására fordítana, amely az egyéni mentoráláshoz szükséges személyi feltételek költségeinek támogatására irányulna. Az *Úton Program* keretében a lakhatás hosszú távú megoldására törekszenek bérlemények és pályázatokon elnyert lakások segítségével, a *Pályamódosító Program* pedig a jövedelmek, ellátások igénybevételéhez nyújt segítséget az ügyfeleknek.

Az Alapítványt az Önkormányzat – lehetőségeihez mérten – évek óta részesíti különböző egyedi támogatásokban (2016, 2019, 2020, 2021-es években). Az Alapítvány – az Önkormányzat 2022. évi civil pályázatának keretében – a Kürt utcai Nappali Centrum, valamint a Pályamódosító program tárgyi feltételeinek biztosításához 600 000 Ft összegű, továbbá az ételosztáshoz használt pince helyiség festéséhez 300 000 Ft összegű támogatásban részesült.

Fentiekre tekintettel, kérem a Tisztelt Képviselő-testületet, járuljon hozzá az Alapítvány *Úton Programja* *és Pályamódosító Programja* személyi feltételeivel összefüggő költségeinek támogatásához és a szolgáltatáshoz való hozzájárulás díjának 2 500 000 Ft összeggel történő megemeléséhez, amely a Szerződésben szereplő éves támogatási összeg módosítását igényli. A módosítással az Önkormányzat **összesen évi 4 700 000 Ft összegű szolgáltatáshoz való hozzájárulási díjat biztosít a 2023. évtől az Alapítvány részére, határozatlan időre.**

***Kérem a Tisztelt Képviselő-testületet az előterjesztés megtárgyalására és a határozati javaslat elfogadására.***

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testületének …./2022. (X.19.) határozata a Menhely Alapítvánnyal kötött ellátási szerződés módosításáról**

1. I. Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:
2. A Menhely Alapítvánnyal utcai szociális munka ellátás biztosítására kötött ellátási szerződés 6. számú módosítását a határozat 1. sz. melléklete szerint, az egységes szerkezetbe foglalt ellátási szerződést a határozat 2. sz. melléklete szerinti körülírt tartalommal jóváhagyja.
3. Felhatalmazza a Polgármestert az 1. pont szerinti szerződések aláírására.
4. Felkéri a Polgármestert, hogy Budapest Főváros VII. Kerület Erzsébetváros Önkormányzatának 2023. évi költségvetési rendeletében gondoskodjon a szolgáltatáshoz való hozzájárulás fedezetének biztosításáról évi 4 700 000 Ft összegben.

**Felelős:** Niedermüller Péter polgármester

**Határidő:** 2022. december 31.

Budapest, 2022. szeptember 29.

**Szücs Balázs**

alpolgármester

Mellékletek:

Határozati javaslat mellékletei:

1. sz. melléklet: Menhely Alapítvány ellátási szerződés 6. számú módosítása

2. sz. melléklet: Menhely Alapítvány ellátási szerződés egységes szerkezetben

Előterjesztés melléklete:

1. sz. melléklet: Menhely Alapítvány kérelem

2. sz. melléklet: Menhely Alapítvány ellátási szerződés egységes szerkezetben 2021 07 16