**Budapest Főváros VII. kerület Erzsébetváros Önkormányzata Képviselő-testületének**

**…/2022. (…) önkormányzati rendelete**

**az erzsébetvárosi fiatalok egyéni közlekedési támogatásáról szóló 15/2022. (IV.13.)** **önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

**1. §**

Budapest Főváros VII. Kerület Erzsébetváros Önkormányzata Képviselő-testületének az erzsébetvárosi fiatalok egyéni közlekedési támogatásáról szóló 15/2022. (IV.13.) önkormányzati rendelet (a továbbiakban: Rendelet) 3. § (2) bekezdése helyébe a következő rendelkezés lép:

„(2) A kérelem mellé csatolni kell az 1. § (1) bekezdés a) pontja szerinti kérelmező esetén a tanulói jogviszony igazolását, az 1. § (1) bekezdés b) pontja szerinti kérelmező esetén a kérelem benyújtásának időpontjában, az adott félévre vonatkozó hallgatói jogviszony igazolást, az 1.§ (1) bekezdés c) pontja esetében igazolást a nagykorúvá válását követő folyamatos hallgatói jogviszonyról.”

**2. §**

A Rendelet

a) 2. § (1) bekezdés a) pontjában a „40.000 Ft” szövegrész helyébe a „60.000 Ft” szöveg,

b) 2. § (1) bekezdés b) pontjában a „25.000 Ft” szövegrész helyébe a „30.000 Ft” szöveg

lép.

**3. §**

Ez a rendelet a kihirdetését követő napon lép hatályba és a kihirdetését követő második napon hatályát veszti.

**4.§**

E rendelet rendelkezéseit a hatályba lépésekor folyamatban lévő pályázati eljárásban is alkalmazni kell.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2022. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

**jegyző**

**Általános indokolás**

A rendeletmódosítás alapján magasabb összegű támogatásban részesülnek az igénylők, továbbá csökken számukra az adminisztrációs teher.

**Részletes indokolás**

**1. §**

A kérelem mellékletként csak a tanulói vagy a hallgatói jogviszonyt igazoló okiratot kell benyújtani, a lakcímkártya másolatot nem, tekintettel arra, hogy az közhiteles nyilvántartásból lekérdezhető.

**2. §**

A támogatás összegét módosítja kerékpár beszerzés vagy jogosítvány megszerzése esetén 60.000 Ft-ra, roller beszerzése esetén 30.000 Ft-ra.

**3-4. §**

Hatályba léptető és hatályon kívül helyező, továbbá átmeneti rendelkezést tartalmaz.