|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2022*.* október19 -ei**

**rendes ülésére**

|  |  |
| --- | --- |
| **Tárgy:** | Javaslat az erzsébetvárosi fiatalok egyéni közlekedési támogatásáról szóló 15/2022. (IV.13.) önkormányzati rendelet módosítására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést** nyilvános ülésen kell tárgyalni**.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az erzsébetvárosi fiatalok egyéni közlekedési támogatásáról szóló 15/2022. (IV. 13.) önkormányzati rendelet alapján a kerületben élő, 16. évét betöltött, közép- vagy felsőfokú oktatásban tanulók részére Önkormányzatunk támogatást nyújt kerékpár illetve roller beszerzéséhez, vagy a jogosítványuk megszerzéséhez.

A kerékpár beszerzéséhez és a jogosítvány megszerzéséhez legfeljebb 40.000 Ft, roller beszerzéséhez legfeljebb 25.000 Ft támogatás igényelhető.

Az egyre emelkedő inflációra tekintettel célszerű a támogatás összegének megemelése, annak érdekében, hogy e lehetőség valós segítséget jelentsen a fiatalok számára.

Javaslom, hogy a **kerékpár** beszerzéséhez és a **jogosítvány** megszerzéséhez legfeljebb **60.000 Ft** összegű támogatást, **roller** beszerzéséhez legfeljebb **30.000 Ft** összegű támogatást nyújtson az Önkormányzat.

A támogatásra irányuló igény minden év március 1. – október 31. közötti időszakban nyújtható be, így a rendelet módosítása esetén a hatálybalépést követően elbírálandó kérelmek esetében már a magasabb támogatási összeg kerül megállapításra. A támogatási összeg megemelésére tekintettel többlet költségvetési fedezet biztosítására nincs szükség, a költségvetésben az e célra elkülönített keret elegendő.

Az előterjesztés mellékletét képező rendelet tervezet a támogatás mértékén túlmenően egy kisebb módosítást tartalmaz, amely csökkenti az igényléssel összefüggő adminisztratív terheket.

Fentiekre tekintettel kérem a tisztelt Képviselő-testületet az előterjesztés megtárgyalására és a rendelettervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének az erzsébetvárosi fiatalok egyéni közlekedési támogatásáról szóló 15/2022. (IV. 13.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendeletmódosítás a jelenlegi gazdasági helyzethez alkalmazkodva a családokra nehezedő anyagi terheken kíván enyhíteni azzal, hogy emelkedik az elnyerhető támogatás összege.

1. **A jogszabály környezeti és egészségi következményei**

A rendeletmódosításnak közvetlen környezeti és egészségügyi következményei nincsenek.

**3. A jogszabály adminisztratív terheket befolyásoló hatásai**

A rendeletmódosításnak köszönhetően csökken az igényléssel együtt járó adminisztrációs teher az igénylők részéről.

1. **A jogszabály megalkotásának szükségessége, a jogalkotás elmaradásának várható következményei**

A módosítás elmaradásának nincsenek következményei.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A személyi, szervezeti és tárgyi és pénzügyi feltételek rendelkezésre állnak.

Budapest, 2022. szeptember 29.

**Niedermüller Péter**

**polgármester**

**Mellékletek:**

1. sz. melléklet: rendelet tervezet