# Iktatószám: VIII/198-…/2022

ELLÁTÁSI SZERZŐDÉS

***Egységes szerkezetben az 1-6. számú módosítással***

amely létrejött egyrészről

**Budapest Főváros VII. kerület Erzsébetváros Önkormányzata**

*székhely:* 1073 Budapest, Erzsébet körút 6.,

*törzskönyvi azonosító szám:* 735704,

*adóazonosító szám:* 15735708-2-42,

*KSH statisztikai számjel:* 15735708-8411-321-01

*fizetési számlaszáma:* 10403239-00033032-00000009,

*képviselő:* Niedermüller Péter polgármester

– a továbbiakban, mint ***Önkormányzat*** –

másrészről a

### Menhely Alapítvány

*székhely:* 1082 Budapest, Vajdahunyad u. 3.

*adószám:* 19013213-1-42

*nyilvántartási szám:* 01-01-0000966

*bankszámláját vezető hitelintézet neve:* ING Bank

*bankszámlaszám:*13700016-01950018

*KSH statisztikai számjel:* 19013213 9499 569 01

*képviselő:* Aknai Zoltán, igazgató

– a továbbiakban, mint ***Szolgáltatást nyújtó*** –

(Az *Önkormányzat* és *Szolgáltatást nyújtó* a továbbiakban együttesen: *Felek*)

között alulírott helyen és napon az alábbi feltételekkel:

**I.**

Előzmények

*Felek Budapest Főváros VII. Kerület Erzsébetváros Önkormányzatának Képviselő-testülete 101/2006. (II. 24.) határozata alapján 2006. február 27-én ellátási szerződést kötöttek az Önkormányzat számára jogszabályi kötelezettség alapján kötelező, majd 2012. január 1. napjától önként vállalt feladatot jelentő utcai szociális munka megszervezésének és ellátásának tárgyában, melyet a Felek közös akarattal 2008. április 30.-án, 2012. február 28.-án, 2012. április hónapjában, 2016. november 11. napján, 2021. július 16. napján, valamint Budapest Főváros VII. kerület Erzsébetváros Önkormányzata Képviselő-testületének …/2022. (X.19.) határozatával módosítottak.*

**II.**

1. ***A megállapodás tárgya***
   1. [[1]](#footnote-1)Az Önkormányzat és a Szolgáltatást nyújtó megállapodik abban, hogy az Önkormányzat számára jogszabályi felhatalmazás alapján önként vállalható feladatotjelentő

**utcai szociális munka ellátás,**

*valamint a Kürt utcai Nappali Melegedő*

***úton programjának és pályamódosító programjának***

*megszervezését és működtetését* a Szolgáltatást nyújtó biztosítja.

* 1. [[2]](#footnote-2)A megállapodás alapján a Szolgáltatást nyújtó vállalja, hogy a Magyarország helyi önkormányzatairól szóló 2011. évi CLXXXIX. törvény 10. §. (2) bekezdése alapján az Önkormányzat által vállalt szolgáltatás teljesítéséről gondoskodik.

***2. A megállapodás szakmai tartalma***

* 1. [[3]](#footnote-3)A Szolgáltatást nyújtó az utcai szociális munka ellátás, *valamint az Úton Program és a Pályamódosító Program* működtetése során a vonatkozó jogszabályi rendelkezések szerint, valamint a feladat ellátásával kapcsolatos szakmai elvárásoknak megfelelően látja el feladatát.
  2. [[4]](#footnote-4)A feladat szakmai tartalma tekintetében figyelemmel kell lenni az alábbi jogszabályokra:
* 1993. évi III. törvény a szociális igazgatásról és szociális ellátásokról *(továbbiakban: Szt.),*
* 2003. évi CXXV. törvény az egyenlő bánásmódról és az esélyegyenlőség előmozdításáról,
* 2011. évi CXII. törvény az információs önrendelkezési jogról és az információ-szabadságról,
* 369/2013. (X. 24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről,
* 1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről *(továbbiakban: Szakmai rendelet),*
* továbbá a szociális szakmai követelményeire.

1. *[[5]](#footnote-5)****A szolgáltatás biztosításával érintett intézmény,   
   az ellátott személyek köre***
   1. [[6]](#footnote-6)A Szolgáltatást nyújtó az 1. pontban meghatározott szolgáltatásokról a Menhely Alapítvány fenntartásában működő**Kürt utcai Nappali Melegedő** (1073 Budapest, Kürt utca 4.) *és* **Erzsébetvárosi Utcai GondozóSzolgálat**által gondoskodik.
   2. [[7]](#footnote-7)A Szolgáltatást nyújtó ellátási területe: Budapest Főváros VII. kerület közigazgatási területe.
   3. [[8]](#footnote-8)A Szolgáltatást nyújtó az utcai szociális munka ellátást biztosítja Budapest Főváros VII. kerületében tartózkodó, az Szt. 4. §. (2)-(3) bekezdése szerinti hajléktalan személyek részére, akik bejelentett lakóhellyel nem rendelkeznek – kivéve azt, akinek bejelentett lakóhelye a hajléktalan szállás –, továbbá azon személyeknek, akik éjszakáikat közterületen vagy nem lakás céljára szolgáló helyiségben töltik.
   4. *[[9]](#footnote-9)A Szolgáltatást nyújtó az Úton Program és a Pályamódosító Program keretében a 3.3. pontban meghatározott személyek mellett szolgáltatásait Budapest Főváros VII. kerületében bejelentett lakcímmel rendelkező szociálisan rászorult személyek részére is biztosítja.*
2. ***A Szolgáltatást nyújtó kötelezettségei***
   1. *[[10]](#footnote-10)*A Szolgáltatást nyújtó az utcai szociális munka ellátásának megszervezését és működtetését biztosítja, melynek során feladata a 3.3. pont szerinti személyek felkutatása és gondozása, az életet vagy testi épséget veszélyeztető helyzetének megszüntetése, a hajléktalan életmóddal járó ártalmak csökkentése (krízishelyzetben élelmiszer, ruházat pótlása, takaró biztosítása), a szociális és egészségügyi szolgáltatások és ellátások igénybe vételének segítése és szervezése, a hajléktalan személyeket ellátó intézménybe vagy más szálláshelyre juttatása. *Az ellátás biztosítása során* *feladata a hajléktalan személyek helyzetének, életkörülményeinek figyelemmel kísérése, szükség esetén ellátásuk kezdeményezése, illetve az ellátás biztosításához kapcsolódó intézkedés megtétele; a Szakmai rendelet 104. §. szerinti megkeresés, tanácsadás, gondozás, esetkezelés és szállítás szolgáltatási elemek biztosítása.*
   2. *[[11]](#footnote-11)A Szolgáltatást nyújtó biztosítja az Úton Program megszervezését és működtetését, amelynek során feladata a 3.3., valamint a 3.4. pontban szereplő személyek hosszú távú lakhatási megoldásának elősegítése. A Program az önálló lakhatást segíti elő, amelynek célja a hajléktalanság megelőzése és egyéni kivezető utak keresése. A Programban résztvevők részére mentor nyújt segítséget az álláskeresésben, az albérlethez kapcsolódó szerződéskötésben, a háztartások költségvetésének tervezésében. Beköltözés esetén segítséget nyújtanak az albérlet berendezésében, továbbá tartós élelmiszert, higiénés csomagot biztosítanak. A beköltözést követően a mentor 6 hónapig figyelemmel kíséri a háztartásokat, hogy meg tudják tartani bérleményüket. Egyszeri anyagi támogatás biztosítására is nyílik lehetőség a beköltözéshez szükséges költségekhez, de ehhez a résztvevőknek rendelkezniük kell önrésszel is.*

*A Szolgáltatást nyújtó a Pályamódosító Program megszervezését és működtetését biztosítja. Ennek során feladata a 3.3., valamint a 3.4. pontban szereplő személyek részére ellátások (nyugdíjak, szociális ellátások, álláskeresők támogatása, családtámogatási ellátások, települési támogatások, megváltozott munkaképességűek ellátásai) igénybevételéhez segítségnyújtás. A Szolgáltatást nyújtó vállalja az ellátások igénylése teljes körű ügyintézését – ideértve az esetleges jogorvoslatot is – segítséget nyújt a munkába állással kapcsolatos iratok pótlásában és a munkakeresésben.*

* 1. [[12]](#footnote-12)A Szolgáltatást nyújtó *a 4.1. pontban meghatározott feladataival összefüggésben* együttműködési megállapodással rendelkezik a Regionális Diszpécser Szolgálattal. A VII. kerületben tartózkodó hajléktalan személyekkel kapcsolatos lakossági bejelentéseket a Diszpécser Szolgálat a 338-4186-os telefonszámon fogadja. Az utcai gondozó szolgálat lakossági bejelentésekkel kapcsolatos tevékenységét, továbbá az érintett szolgáltatók, intézmények együttműködését a Diszpécser Szolgálat koordinálja.
  2. [[13]](#footnote-13)A Szolgáltatást nyújtó, az Önkormányzat által biztosított szolgáltatáshoz való hozzájárulás összegével **pénzügyi elszámolás** keretében évente – tárgyévet követő év ***január 31. napjáig*** – tételesen, írásban köteles elszámolni a pénzügyi elszámolást befogadó Humánszolgáltató Iroda felé.

4.4.1. A Szolgáltatást nyújtó a pénzügyi elszámolás részeként az alábbi dokumentumokat köteles benyújtani:

* a hozzájárulás rendeltetésszerű felhasználásához kapcsolódó költségeket igazoló számviteli bizonylatokról (a továbbiakban: bizonylat) a 368/2011. (XII.31.) Korm. rendelet 93. § (3) bekezdés szerinti tartalommal készített **bizonylat összesítőt.** A beérkezett bizonylat összesítő alapján a Humánszolgáltató Iroda kiválasztja az ellenőrzésre benyújtandó bizonylatokat, amelyek hitelesített másolatát kell benyújtani. A kiválasztásba a bizonylatok legkevesebb 5%-át, ha a számlaösszesítőn tíz darabnál kevesebb bizonylat szerepel, azok legalább 50%-át, de legkevesebb egy darab bizonylatot kell ellenőrzésre benyújtani úgy, hogy az ellenőrzött számlák összege elérje a számlaösszesítőben szereplő érték minimum 10%-át. A Humánszolgáltató Iroda elektronikus levelet küld arról, hogy mely bizonylatokat szükséges elszámolásra benyújtani;
* a bekért **bizonylatok**ról készült – számszaki és formai szempontból kifogástalan – a Szolgáltatást nyújtó képviseletére jogosult (továbbiakban: Képviselő) által hitelesített, az összesítő szerinti sorszámmal ellátott **másolatokat**;
* a bekért bizonylatok pénzügyi teljesítésének igazolását. Készpénzben teljesített fizetés esetén **kiadási pénztárbizonylat** vagy a pénzeszközökről és azok forrásairól, valamint az azokban beállott változásokról vezetett **könyvviteli nyilvántartás** (időszaki pénztárjelentés, naplófőkönyv) hitelesített másolatát. Banki átutalás esetén **bankszámlakivonat** vagy a záró egyenleget is tartalmazó internetes számlatörténet Képviselő által hitelesített másolatát, vagy banki igazolást az átutalás teljesüléséről;
* személyi jellegű kifizetés, valamint a kétszázezer forint értékhatárt meghaladó értékű termékbeszerzés vagy szolgáltatás megrendelése esetén az erre irányuló szerződés Képviselő által hitelesített másolatát. Termékbeszerzés és szolgáltatás megrendelés esetén elfogadható az írásban elküldött és visszaigazolt megrendelés is;
* Képviselő nyilatkozatát arról, hogy az összesítőben feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött;
* Képviselő nyilatkozatát az általános forgalmi adó alanyiságáról, illetve általános forgalmi adó levonási jogosultságáról.

4.4.2. [[14]](#footnote-14)Az elszámolás részeként csak a tárgyévben felmerült kiadásokhoz kapcsolódó, a tárgyévben kiállított és az elszámolási határidőig pénzügyileg kiegyenlített bizonylatok fogadhatók el. *Az Úton Program és a Pályamódosító Program tekintetében kizárólag az egyéni mentoráláshoz szükséges személyi feltételek biztosításával összefüggő költségek számolhatók el.*

4.4.3. Az elszámolás részeként csak azok a számlák fogadhatóak el, amelyek a Szolgáltatást nyújtó részére kerültek kiállításra.

4.4.4. A Szolgáltatást nyújtó köteles a hozzájárulás felhasználása során az érvényes számviteli, pénzügyi, adó, közbeszerzési és egyéb gazdálkodási szabályokat, valamint az Európai Parlament és a Tanács (EU) 2016/679 Rendelet (GDPR) vonatkozó szabályait betartani.

4.4.5. Amennyiben a Szolgáltatást nyújtó a jelen ellátási szerződéssel érintett szolgáltatással kapcsolatosan ÁFA levonásra jogosult, a hozzájárulás elszámolásához csak a benyújtott számlák ÁFA nélküli összegét (nettó összegét) számolhatja el. Amennyiben a Szolgáltatást nyújtó nem jogosult ÁFA levonásra, úgy lehetősége van a számlák bruttó – azaz az ÁFA összegét is tartalmazó – összegének elszámolására.

* 1. [[15]](#footnote-15)A Szolgáltatást nyújtó évente egyszer a tárgyévben végzett szakmai tevékenységéről, munkájáról (ide értve az igénybevételi adatainak alakulását) írásban – papír alapon és elektronikus formában – részletes **szakmai beszámolót** készít Erzsébetváros Önkormányzat Képviselő-testülete, valamint a Művelődési, Kulturális és Szociális Bizottsága felé, mely beszámolót az Önkormányzat Humánszolgáltató Irodájára kell megküldeni a tárgyévet követő év ***január 31.*** napjáig.
  2. *[[16]](#footnote-16)*Az Önkormányzat jogosult évente a Szolgáltatás nyújtó szerződésben foglalt tevékenységét ellenőrizni.

1. ***Az Önkormányzat kötelezettségei***
   1. [[17]](#footnote-17)Az Önkormányzat folyamatosan kapcsolatot tart a Szolgáltatást nyújtóval intézményein keresztül, szükség esetén kezdeményezi a szolgáltatás biztosítását.
   2. [[18]](#footnote-18)Az Önkormányzat az 1. pontban meghatározott feladat ellátásához kapcsolódóan szolgáltatáshoz való hozzájárulást fizet a Szolgáltatást nyújtó részére. Az Önkormányzat éves költségvetésében megtervezi és biztosítja a hozzájáruláshoz szükséges pénzügyi fedezetet.

***A szolgáltatáshoz való hozzájárulás összege:***

* ***az utcai szociális munka ellátás tekintetében a 2021. évtől 2.200.000.- Ft/év,***
* ***az Úton Program és a Pályamódosító Program tekintetében a 2023. évtől 2 500 000.- Ft/év.***
  1. [[19]](#footnote-19)Az Önkormányzat vállalja, hogy a Szolgáltatást nyújtó részére a hozzájárulás összegét évente egy összegben átutalja a Szolgáltatást nyújtó ING Banknál vezetett **13700016-01950018 számú** számlájára. Az átutalást, a Szolgáltató által benyújtott számla ellenében ***tárgyév szeptember 30. napjáig,*** a számla kézhezvételétől számított 30 napon belül az Önkormányzat teljesíti. A számla teljesítésigazolására a Humánszolgáltató Iroda vezetője jogosult.

1. **A szolgáltatással kapcsolatos egyéb kérdések**
   1. A Szolgáltatást nyújtó eredetben bemutatta a Fővárosi Bíróság 12.PK.64.585/15. számú bírósági nyilvántartásba vételéről kiállított okiratot.

6.2. [[20]](#footnote-20)A Szolgáltatást nyújtó eredetben bemutatta az utcai szociális munka ellátására vonatkozó BPC/020/505-4/2014 számú, Budapest Főváros Kormányhivatala által kiadott működési engedélyét.

* 1. [[21]](#footnote-21)A Szolgáltatást nyújtó képviselője jelen szerződés aláírásával egyben nyilatkozik arról, hogy az utcai szociális munka biztosítására vonatkozó külön jogszabályokat és szakmai követelményeket, illetve nyilvántartási kötelezettségeket, továbbá az adatkezelés és adatvédelem szabályait ismeri, azokat maradéktalanul betartja és betartatja.
  2. [[22]](#footnote-22)A szolgáltatás biztosításával kapcsolatos panasz esetén a Szolgáltatást nyújtó köteles azt kivizsgálni, valamint írásban 15 napon belül tájékoztatni az Önkormányzat Művelődési, Kulturális és Szociális Bizottságát a panasz megalapozottságáról.
  3. [[23]](#footnote-23)Az Önkormányzat a hozzá érkezett, és a Szolgáltatást nyújtó – e szerződésben foglalt – tevékenységével összefüggésben keletkezett észrevételeket, panaszokat, azok beérkezését követő 8 napon belül – kivizsgálás és intézkedés megtételének kérésével – továbbítja a Szolgáltatást nyújtó részére. A Szolgáltatást nyújtó, az Önkormányzattól érkezett észrevételek, panaszok tekintetében köteles az értesítés átvételétől számított 8 napon belül tájékoztatást nyújtani az érintettek, valamint az Önkormányzat részére.
  4. [[24]](#footnote-24)A Szolgáltatást nyújtó vállalja, hogy adatszolgáltatási kötelezettségét a jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen szolgáltatja.
  5. [[25]](#footnote-25)A Szolgáltatást nyújtó az utcai szociális munka ellátást a szolgáltatást igénybe vevők részére az Szt. 115/A. §. (1) bekezdés e) pontja szerint térítésmentesen biztosítja.

1. **[[26]](#footnote-26)A szerződés hatálya, felmondás esetei, a szerződés módosítása**
   1. [[27]](#footnote-27)Felek megállapodnak abban, hogy jelen szerződést **határozatlan időre** kötik, mely 2008. január 1. napjától hatályos, azzal, hogy a hatályos jogszabályok előírásait tartalmazó és a szerződés módosításaival egységes szerkezetbe foglalt, kiegészített ellátási szerződés hatályba lépésének dátuma megegyezik a **szerződés aláírásának dátumával**.
   2. [[28]](#footnote-28)Jelen szerződést Szerződő Felek 3 hónapos felmondási határidővel indoklás nélkül – **rendes felmondás**sal – felmondhatják. A szerződés felmondását írásban kell kezdeményezni.
   3. [[29]](#footnote-29)A Szolgáltatást nyújtó köteles a 7.2. pontban meghatározott felmondás esetén is szolgáltatását a felmondási határidő utolsó napjáig változatlan tartalommal és feltételek mellett biztosítani.
   4. [[30]](#footnote-30)**Rendkívüli felmondás**nak akkor van helye, ha valamelyik fél súlyosan felróható magatartása jogszabálysértésben, vagy nyilvánvaló szakmai hiányosságok alapján való feladatellátásban nyilvánul meg, továbbá, ha nem teljesítik a felek az e szerződésben meghatározott kötelezettségeiket.
   5. [[31]](#footnote-31)A Felek rendkívüli felmondásra okot adó körülményként értékelik a 7.4. pontban meghatározottakon felül a Felek érdekkörében bekövetkezett, a szolgáltatás további nyújtását vagy igénybevételét lehetetlenné tevő körülményeket (pl. jogutód nélküli megszűnés, működési engedély visszavonása, költségvetési akadályok, financiális problémák, stb.), valamint az ún. vis major eseteket (pl. természeti csapás, tűzvész stb.) is.
   6. [[32]](#footnote-32)Ha a szerződésszegés a 7.4. pont alatt meghatározottak szerint valósul meg, a felek kölcsönösen kártérítési kötelezettséggel tartoznak a kiesett szolgáltatás időtartamára.
   7. [[33]](#footnote-33)A 7.4. pontban foglaltak esetén bármely Fél általi kötelezettségszegés tudomásra jutásától számított 15 napon belül a Felek kötelesek egymással egyeztetni a kötelezettségszegés megszüntetése érdekében. Amennyiben az egyeztetés 8 napon belül nem vezet eredményre, a kötelezettségszegő Fél irányába a másik Fél 30 napos felmondási idővel írásban a szerződést felmondhatja.
   8. [[34]](#footnote-34)Jelen szerződést a Felek **közös megegyezéssel** – kizárólag írásban – bármikor módosíthatják, azonban a módosítás nem eredményezheti sem a szolgáltatás színvonalának, sem az ellátottak jogainak csorbítását.
   9. [[35]](#footnote-35)A Szolgáltatást nyújtó kijelenti, hogy
2. megfelel a rendezett munkaügyi kapcsolatok követelményeinek a 368/2011. (XII.31.) Korm. rendelet az államháztartásról szóló törvény végrehajtásáról (egységes szerkezetben az Ávr. (82. §);
3. amennyiben irányadó reá, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és
4. a nemzeti vagyonról szóló 2011. évi CXCVI. törvény 3.§ (1) bekezdésének 1. pontja szerinti átlátható szervezetnek minősül.

A szerződés által nem szabályozott kérdésekre a Polgári Törvénykönyv szerződésekre vonatkozó általános rendelkezései vonatkoznak.

[[36]](#footnote-36)A felek kölcsönösen megállapodnak abban, hogy törekszenek a vitás kérdések tárgyalásos úton történő rendezésére. Jogvita esetére a szerződő felek a Polgári Perrendtartásról szóló 2016. évi CXXX. törvényben körülírt hatáskörrel és illetékességgel rendelkező bíróságot kötik ki.

Jelen szerződést a felek kölcsönös elolvasás és értelmezés után, mint akaratukkal mindenben megegyezőt, jóváhagyólag írták alá.

Jelen megállapodás 4 egymással szó szerint megegyező, eredeti példányban készült, melyből   
2 példány az Önkormányzatot, 2 példány a Szolgáltatás nyújtó szervezetet illet meg.

Budapest, 2022.

……………………………………… ……………………………………

**Budapest Főváros VII. kerület Menhely Alapítvány**

**Erzsébetváros Önkormányzata** Képviseli: **Aknai Zoltán**

Képviseli: **Niedermüller Péter** igazgató

polgármester

Jogilag ellenőrizte:

……………………………………

**Tóth László**

jegyző

Pénzügyi ellenjegyző:

……………………………………

**Nemes Erzsébet**

gazdasági vezető

1. Módosult a 3.,5. és 6. sz. módosítás alapján [↑](#footnote-ref-1)
2. Módosult a 3. és 4. sz. módosítás alapján [↑](#footnote-ref-2)
3. Módosult az 5. és 6. sz. módosítás alapján [↑](#footnote-ref-3)
4. Módosult az 1., 3. és 5. sz. módosítás alapján [↑](#footnote-ref-4)
5. Módosult az 5. sz. módosítás alapján [↑](#footnote-ref-5)
6. Módosult az 5. és 6. sz. módosítás alapján [↑](#footnote-ref-6)
7. Módosult a 4. és 5. sz. módosítás alapján [↑](#footnote-ref-7)
8. Kiegészült az 5. sz. módosítás alapján [↑](#footnote-ref-8)
9. Kiegészült a 6. sz. módosítás alapján [↑](#footnote-ref-9)
10. Módosult az 5. és 6. sz. módosítás alapján [↑](#footnote-ref-10)
11. Módosult az 5. és 6. sz. módosítás alapján [↑](#footnote-ref-11)
12. Módosult az 5. és 6. sz. módosítás alapján [↑](#footnote-ref-12)
13. Kiegészült az 1. és 5., módosult a 4. és 5. sz. módosítás alapján [↑](#footnote-ref-13)
14. Módosult a 6. sz. módosítás alapján [↑](#footnote-ref-14)
15. Kiegészült az 1., módosult a 4. és 5. sz. módosítás alapján [↑](#footnote-ref-15)
16. Kiegészült az 5. számú módosítás alapján [↑](#footnote-ref-16)
17. Módosult az 5. sz. módosítás alapján [↑](#footnote-ref-17)
18. Módosult az 5. és 6. sz. módosítás alapján [↑](#footnote-ref-18)
19. Módosult az 5. sz. módosítás alapján [↑](#footnote-ref-19)
20. Módosult az 1. és 5. sz. módosítás alapján [↑](#footnote-ref-20)
21. Módosult az 5. sz. módosítás alapján [↑](#footnote-ref-21)
22. Módosult az 1., 4. és 5. sz. módosítás alapján [↑](#footnote-ref-22)
23. Módosult az 5. számú módosítás alapján [↑](#footnote-ref-23)
24. Módosult az 5. sz. módosítás alapján [↑](#footnote-ref-24)
25. Törlésre került az 1., valamint kiegészítésre került az 5. sz. módosítás alapján [↑](#footnote-ref-25)
26. Módosult az 5. sz. módosítás alapján [↑](#footnote-ref-26)
27. Módosult az 1. és 5. sz. módosítás alapján [↑](#footnote-ref-27)
28. Módosult az 5. sz. módosítás alapján [↑](#footnote-ref-28)
29. Módosult az 5. sz. módosítás alapján [↑](#footnote-ref-29)
30. Módosult a 4. és 5. sz. módosítás alapján [↑](#footnote-ref-30)
31. Módosult az 5. sz. módosítás alapján [↑](#footnote-ref-31)
32. Kiegészült az 5. sz. módosítás alapján [↑](#footnote-ref-32)
33. Kiegészült az 5. sz. módosítás alapján [↑](#footnote-ref-33)
34. Kiegészült az 5. sz. módosítás alapján [↑](#footnote-ref-34)
35. Kiegészült az 5. sz. módosítás alapján [↑](#footnote-ref-35)
36. Módosult a 4. és 5. sz. módosítás alapján [↑](#footnote-ref-36)