|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2022*.* október19 -ei**

**rendes ülésére**

|  |  |
| --- | --- |
| **Tárgy:** | Javaslat a Karinthy Frigyes-ösztöndíjról szóló 3/2020. (I.30.) önkormányzati rendelet módosítására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést** nyilvános ülésen kell tárgyalni**.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A Képviselő-testület 3/2020. (I.30.) önkormányzati rendeletével Karinthy Frigyes-ösztöndíjat hozott létre, amelyet a kerületben élő és kerületi általános vagy középiskolába járó 5-12. évfolyamos diákok igényelhetnek, kiemelkedő tanulmányi eredményeik alapján. Az ösztöndíj keretében nyújtott pénzügyi támogatásra minden, a rendelet szerinti feltételeknek megfelelő gyermek jogosult, a család jövedelemi viszonyától függetlenül. Az öt hónapra járó, havi 10.000 Ft összegű ösztöndíjat félévente lehet igényelni, a félévi illetve az év végi bizonyítvány érdemjegyei alapján.

A rendelet hatályba lépése óta elmondható, hogy évről évre emelkedik az ösztöndíjat igénylők száma, 2020-ban a két félévben összesen 81, 2021-ben 123, 2022-ben 136 esetben állapítottuk meg az 50.000 Ft mértékű támogatást, amely jelentős segítséget nyújt a családok részére.

Tekintettel a gazdasági helyzet egyre aggasztóbb alakulására, valamint a szociális alapon nyújtott települési támogatások mértékének nemrégiben elfogadott jelentős emelésére, javaslom, hogy a Karinthy Frigyes-ösztöndíj mértékét havi 10.000 Ft-ról havi 15.000 Ft-ra emelje meg a tisztelt Képviselő-testület, amelynek köszönhetően egy félévben már 75.000 Ft összegű támogatásban részesülhetnének a tanulók.

A javasolt módosítás az idei évi költségvetésre már nincs hatással, tekintettel arra, hogy az ösztöndíj iránti igény a következő alkalommal 2023. februárjában nyújtható be. Azonban a 2023. évi költségvetésben ehhez hozzávetőlegesen 4.500.000 Ft többletforrás biztosítása szükséges az idei évben tervezett és fel is használt 7.000.000 Ft keretösszegen felül.

Az előterjesztés mellékletét képező rendelet tervezet az ösztöndíj mértékén túlmenően egy kisebb módosítást tartalmaz, amely csökkenti az igényléssel összefüggő adminisztratív terheket.

Fentiekre tekintettel kérem a tisztelt Képviselő-testületet az előterjesztés megtárgyalására és a rendelettervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének a Karinthy Frigyes-ösztöndíjról szóló 3/2020. (I.30.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendeletmódosítás a jelenlegi gazdasági helyzetben a családokra nehezedő anyagi terheken kíván enyhíteni azzal, hogy emelkedik az elnyerhető támogatás összege, amelynek köszönhetően növekedhet az anyagi biztonságuk.

1. **A jogszabály környezeti és egészségi következményei**

A rendeletmódosításnak közvetlen környezeti és egészségügyi következményei nincsenek.

**3. A jogszabály adminisztratív terheket befolyásoló hatásai**

A rendeletmódosításnak köszönhetően csökken az igényléssel együtt járó adminisztrációs teher az igénylők részéről.

1. **A jogszabály megalkotásának szükségessége, a jogalkotás elmaradásának várható következményei**

A módosítás elmaradásának nincsenek következményei.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A személyi, szervezeti és tárgyi feltételek rendelkezésre állnak, a pénzügyi feltételeket a 2023. évi költségvetésben kell biztosítani.

Budapest, 2022. szeptember 29.

**Szücs Balázs**

**alpolgármester**

**Mellékletek:**

1. sz. melléklet: rendelet tervezet