|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

**ELŐTERJESZTÉS**

**A Képviselő-testület 2022*.* október19 -ei**

**rendes ülésére**

|  |  |
| --- | --- |
| **Tárgy:** | Javaslat a 2022. évi közmeghallgatásról szóló döntés meghozatalára |

**Készítette:**

Dr. Nagy Erika

aljegyző

**Törvényességi szempontból kifogást nem emelek:**

Tóth László

jegyző

**Az előterjesztést** nyilvános ülésen kell tárgyalni**.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 54. §-a kimondja, hogy a Képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatokat tehetnek.

A törvény a közmeghallgatás intézményesítésével biztosítja azt a lehetőséget a választópolgároknak és a helyben érdekelt szervezeteknek, hogy közérdekű kérdést és javaslatot intézhessenek a Képviselő-testülethez.

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete (továbbiakban SzMSz) 47.§-a szerint a közmeghallgatáson a polgármester beszámolóján és a lakosság által feltett helyi közügyeket érintő kérdéseken és javaslatokon kívül egyéb napirend nem tárgyalható, egyedi ügyek, egyedi panaszok megválaszolására nincs lehetőség.

A közmeghallgatás időpontját a Képviselő-testület munkatervében december 8-ára tűzte ki. Az SzMSz szerint a közmeghallgatást a Polgármester a Képviselő-testület döntése alapján a tervezett időpontot megelőzően legalább 10 nappal hívja össze. A választópolgárok és a helyi szervezetek részére biztosítani kell, hogy közérdekű kérdéseiket, javaslataikat a közmeghallgatás előtt írásban vagy telefonon eljuttathassák a Képviselő-testülethez, ennek határidejéről – az SzMSz 47.§ (4) bekezdése alapján – szintén a Képviselő-testület határoz.

Az SzMSz 47.§ (5) bekezdése alapján javasolom, hogy a közmeghallgatást 17 és 20 óra közötti idősávban, a várhatóan nagyszámú érdeklődőre való tekintettel a Wesselényi utca 17. alatti épületének dísztermében tartsuk meg.

Kérem a tisztelt Képviselő-testületet, hogy a határozati javaslatot, valamint annak mellékletét elfogadni szíveskedjék.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2022. (X.19.) határozata a 2022. évi közmeghallgatásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2022. évi közmeghallgatás időpontja és helyszíne: 2022. december 8. 17.00 – 20.00 óra, Budapest, VII. kerület Wesselényi utca 17. I. emelet
2. az állampolgárok, illetve a helyben érdekelt szervezetek a téma rövid megjelölésével 2022. november 21-én 13.00 óráig tehetnek fel helyi közügyeket érintő kérdéseket
3. elfogadja a határozati javaslat 1. számú mellékletében szereplő tájékoztatót, felkéri a polgármestert és a jegyzőt a közmeghallgatás előkészítésére, a lakosság tájékoztatására, valamint a lebonyolításához szükséges technikai feltételek (terem, berendezés, hangosítás, hangfelvétel, jegyzőkönyvvezés) biztosítására.

**Felelős:** Niedermüller Péter polgármester, Tóth László jegyző

**Határidő:** 2022. október 20.

Budapest, 2022. szeptember 29.

**Niedermüller Péter**

polgármester