|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2022*.* október19 -ei**

**rendes ülésére**

|  |  |
| --- | --- |
| **Tárgy:** | Javaslat az elektromobilitás szolgáltatási díjak megemelésére Budapest Főváros VII. Kerület Erzsébetváros Önkormányzata tulajdonában lévő e-töltőkre vonatkozóan |

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület a 356/2016. (IX.12.) számú határozatával elvi egyetértését adta, hogy Budapest Főváros VII. kerület Erzsébetváros Önkormányzata induljon a 2016. augusztusban megjelent, a Nemzetgazdasági Minisztérium által közzétett „Jedlik Ányos Terv” alapján - GZR-T-Ö-2016 kódszámmal – elektromobilitási töltőinfrastruktúra kiépítésének támogatására kiírt „Elektromos töltőállomás alprogram a helyi önkormányzatok részére” című pályázaton. A Pénzügyi és Kerületfejlesztési Bizottság 991/2016. (11.14.) számú határozatával hozzájárulását adta a helyszínekhez kapcsolódó felújításokhoz, átalakításokhoz, és az ezekkel összefüggő munkálatok megvalósításához.

Az Önkormányzat a pályázaton 13.104.000,-Ft támogatást nyert el. A projekt teljes költsége a támogatási szerződés szerint 28.341.632,-Ft.

A forgalomtechnikai terveknek megfelelően az alábbi helyszíneken kerültek telepítésre elektromos töltőállomások:

1 db „A” típusú töltő: Bp. VII. Bajza u. 3. sz. előtti 2 db várakozóhelyen

1 db „A” típusú töltő: Bp. VII. Sajó u. 1. sz. előtti 2 db várakozóhelyen

1 db „A” típusú töltő: Bp. VII. Wesselényi u. 7. sz. előtti 2 db várakozóhelyen

1 db „A” típusú töltő: Bp. VII. Wesselényi u. 56. sz. előtti 2 db várakozóhelyen

1 db „C” típusú töltő: Bp. VII. Kertész u. 3. sz. előtti 5 db várakozóhelyen.

A létesítményeket az Önkormányzat köteles a projekt üzembe helyezését követő legalább 5 évig fenntartani és üzemeltetni.

A Képviselő-testület 542/2020. (VI.25.) határozatával elfogadott gazdasági program, fejlesztési terv az e-töltők kapcsán a következőket tartalmazza:

*„… Az elektromos autók tulajdonosaitól is elvárjuk, hogy megfizessék az elfogyasztott energia árát.”*

Az elektromobilitás szolgáltatás egyes kérdéseiről szóló 243/2019. (X. 22.) Korm. rendelet (a továbbiakban: kormányrendelet) szétbontotta az elektromos töltőberendezést üzemeltető és az elektromobilitás szolgáltató szerepkört, illetve az elektromos hálózatokat üzemeltető hálózati engedélyeseket kizárta az üzemeltetők és a szolgáltatók közül. A két szerepkör egy szolgáltató által is ellátható.

A kormányrendelet pontosan meghatározza az üzemeltető, valamint az elektromobilitás szolgáltató feladatait, melyeket nagyrészt közvetlenül, harmadik fél igénybevétele nélkül köteles ellátni. E feladatokat jelenleg az Emobility Solutions Kft látja el.

A kormányrendelet szerint az elektromobilitás szolgáltatás igénybevételét és a töltőhely szolgáltatás igénybevétele nélküli foglalására vonatkozó türelmi idő hosszát, valamint ezen időszak alatt fizetendő díjat a szolgáltató az általános szerződési feltételeiben (ÁSZF) jogosult meghatározni, amelyet a honlapján valamint az applikációjában köteles közzétenni.

A "veszélyhelyzet ideje alatt az egyetemes szolgáltatásra jogosultak körének meghatározásáról szóló 217/2022. (VI. 17.) Korm. rendelet" 3. § (5) bekezdése szerint 2022. augusztus 1-jével - a jogszabály erejénél fogva - megszűnt a közbeszerzési eljárás eredményeképpen az egyetemes villamos energia szolgáltatásra határozatlan időre az Önkormányzat által kötött szerződés és helyébe új szerződés lépett a "végső menedékes státusz".

Mindezekre tekintettel a Képviselő-testület 186/2022. (VII. 13.) számú döntése alapján 2022. augusztus 1. napjától az elektromobilitás szolgáltatásért fizetendő díjak az alábbiak:

|  |  |
| --- | --- |
| Töltési szolgáltatás díja AC töltőpont esetén | bruttó 127 Ft/kWh |
| Töltési szolgáltatás díja DC töltőpont esetén | bruttó 152 Ft/kWh |
| Fizetős töltésenkénti egyszeri díj | bruttó 99 Ft |

(A Budapest, VII. Kertész u. 3. szám előtti 5 db várakozóhely területén található a DC töltőpont.)

A Képviselő-testület döntésének meghozatalakor még nem volt ismert a végső menedékes státuszra irányadó villamos energia egységár, mely a 2022. augusztus havi számlák alapján 1 kwh villamos energia 106,17-Ft + Áfa. E díjat egyéb díjak (jövedéki adó, átviteli díj, elosztói forgalmi díj stb.) is terhelik.

A jelenleg meghatározott szolgáltatási díj alacsonyabb, mint az az érték, amelyet az Önkormányzatnak a villamos energiáért fizetnie kell.

Emiatt indokolt a díjak emelése legalább olyan mértékben, hogy maga a villamos enrgia díj ne igényeljen önkormányzati forrást az alábbiak szerint:

|  |  |
| --- | --- |
| Töltési szolgáltatás díja AC töltőpont esetén | bruttó 167 Ft/kWh |
| Töltési szolgáltatás díja DC töltőpont esetén | bruttó 190 Ft/kWh |
| Fizetős töltésenkénti egyszeri díj | bruttó 99 Ft |

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (X.19.) határozata az elektromobilitás szolgáltatásról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. 2022. augusztus 1. napjától a GZR-T-Ö-2016 kódszámú pályázati felhívásra benyújtott, GZR –T-Ö-2016-0067 azonosító számú projekt keretében kiépített alábbi,

- 1 db „A” típusú töltő: Bp. VII. Bajza u. 3. sz. előtti 2 db várakozóhelyen

- 1 db „A” típusú töltő: Bp. VII. Sajó u. 1. sz. előtti 2 db várakozóhelyen

- 1 db „A” típusú töltő: Bp. VII. Wesselényi u. 7. sz. előtti 2 db várakozóhelyen

- 1 db „A” típusú töltő: Bp. VII. Wesselényi u. 56. sz. előtti 2 db várakozóhelyen

- 1 db „C” típusú töltő: Bp. VII. Kertész u. 3. sz. előtti 5 db várakozóhelyen kialakított, összesen 5 db töltőállomás kapcsán az elektromobilitás szolgáltatás ellenértékét az alábbiakban határozza meg:

|  |  |
| --- | --- |
| Töltési szolgáltatás díja AC töltőpont esetén | bruttó 167 Ft/kWh |
| Töltési szolgáltatás díja DC töltőpont esetén | bruttó 190 Ft/kWh |
| Fizetős töltésenkénti egyszeri díj | bruttó 99 Ft |

Elektromos töltőhely foglalásra vonatkozó türelmi idő nem kerül meghatározásra, illetve a jogosulatlan töltőhely foglalás esetén irányadó szabályozás sem, mivel a jelzett helyszínek közterületek, így a KRESZ szabályai érvényesek;

2. az Emobility Solutions Szolgáltató és Kereskedelmi Korlátolt Felelősségű Társasággal (székhelye: 1025 Budapest, Felső Zöldmáli út 3/B., cégjegyzékszáma: 01-09-188526, adószáma: 24906917-2-41, képviseli: Ungár János ügyvezető) (a továbbiakban: Szolgáltató) elektromobilitás szolgáltatói feladatok ellátása tárgyában 2022. december 31. napjáig kötött szerződés módosításra kerül az 1. pontnak megfelelően;

3. felkéri a Polgármestert a szerződés módosítás aláírására;

4. a Szolgáltatónak módosítania kell általános szerződési feltételeit (ÁSZF) az 1. pontban meghatározott díjtétekkel.

**Felelős:** Niedermüller Péter polgármester

**Határidő:** 2022. november 1.

Budapest, 2022. szeptember 29.

Niedermüller Péter

polgármester

**Melléklet:** a Képviselő-testület 186/2022. (VII. 13.) határozata