|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

**ELŐTERJESZTÉS**

**A Képviselő-testület** 2022***.*** október19 **-**ei

rendes **ülésére**

|  |  |
| --- | --- |
| **Tárgy:** | Javaslat a Polgármesteri Hivatal Szervezeti és Működési Szabályzatának módosítására, valamint távmunka elrendelésére |

**Készítette:**

Dr. Nagy Erika

aljegyző

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 661/2021. (IX.15.) számú határozatával fogadta el Budapest Főváros VII. kerület Erzsébetváros Polgármesteri Hivatala jelenleg hatályos Szervezeti és Működési Szabályzatát, melyet a világszerte megjelenő engergiaválság figyelembe vételével, költségcsökkentési, munkaszervezési és racionalizálási szempontok miatt módosítani javasolok.

A módosítás a Polgármesteri Hivatal munkarendjét, valamint ügyfélfogadási rendjét érinti. Tekintettel arra, hogy az Önkormányzat Garay utcai épületében a fűtési rendszer lehetővé teszi, hogy a fogyasztás (energiamegtakarítás) mérhető és számszerűsíthető legyen, javaslom, hogy az épületben dolgozók hétfői és pénteki napokon a munkavégzést távmunkában gyakorolják. Az Erzsébet körúti épületben, ahol a fűtési rendszer csak központilag szabályozható, szintén távmunka bevezetését javaslom – egyenlőre csak – pénteki napokon.

Ennek megfelelően, hogy az ügyfelek érdekei és jogai ne sérüljenek, javaslom az ügyfélfogadás rendjének megváltoztatását is. A konkrét javaslatot, azaz a Hivatali SZMSZ 1. számú mellékletének változását az I. határozati javaslat melléklete tartalmazza.

Fentieken túlmenően (az oktatási intézmények működéséhez igazodva) javaslom, hogy 2023. január első hetében, azaz 2023. január 2-6. között a Polgármesteri Hivatal összes munkatársa – a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet rendelkezéseinek figyelembe vételével – a munkavégzés iránti kötelezettségének távmunka során tegyen eleget, melytől jelentős költségmegtakarítást remélünk.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására! A javaslatok elfogadásától számottevő fűtési, és elektromos áram megtakarítását várjuk.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2022. (X.19.) határozata a Polgármesteri Hivatal Szervezeti és Működési szabályzatának 4. sz. módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2022. október 21-i hatálybalépéssel módosítja Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatát a jelen határozati javaslat melléklete szerinti tartalommal.
2. felhatalmazza a Jegyzőt a szükséges intézkedések megtételére.

**Felelős:** Tóth László jegyző

**Határidő:** 2022. október 21.

**II.**

**Budapest Főváros VII. kerület Erzsébetváros Önkormányzata Képviselő-testületének …/2022. (X.19.) határozata a Polgármesteri Hivatalban távmunka elrendeléséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Polgármesteri Hivatal összes munkavállalója tekintetében – a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet rendelkezéseinek figyelembe vételével – 2023. január 2-6. közötti időtartamban távmunkavégzést rendel el.
2. felhatalmazza a Jegyzőt a szükséges intézkedések megtételére.

**Felelős:** Tóth László jegyző

**Határidő:** azonnal

Budapest, 2022. október 5.

**Niedermüller Péter**

polgármester

Határozati javaslat melléklete:

Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának módosítása